b'\n_START_ARTICLE_\nExocet\n_START_PARAGRAPH_\nExocet (latinsko Exocoetidae -\xc2\xa0\xc2\xbblete\xc4\x8de ribe\xc2\xab) je francoska protiladijska raketa. Poimenoval jo je M. Guillot po skupini rib. Lahko se jo izstreli iz povr\xc5\xa1inskih plovil, podmornic, helikopterjev in letal. Je ena izmed najbolj \xc5\xa1iroko uporabljanih protiladijskih raket._NEWLINE_Trenutno proizvaja rakete Exocet evropsko podjetje MBDA. Exocet so za\xc4\x8deli razvijati leta 1967 pri Nord Aviation kot MM38. Pozenje sta se A\xc3\xa9rospatiale in Nord zdru\xc5\xbeila. Razli\xc4\x8dico za izstrelitev iz zraka so razvili leta 1974 in je vstopila v uporabo pri Francoski mornarici pet let pozenje._NEWLINE_Namenjena je napadanju majhnih do srednje velikih ladij, lahko pa z ve\xc4\x8d raketami hkrati napade tudi ve\xc4\x8dje tar\xc4\x8de kot so na primer letalonosilke. Exocet ima v primerjavi z ruskimi protiladijskimi raketami precej manj\xc5\xa1o bojno glavo._NEWLINE_Raketa uporablja inercialno navigacijo, v zadnjem delu pa vklopi radar in leti samo 1-2 metra nad morsko gladino. Zato jo je zelo te\xc5\xbeko zaznati in je na voljo samo malo \xc4\x8dasa za protiukrepe._NEWLINE_Exocet uporablja raketni motor na trdo gorivo in ima doseg okrog 70 kilometrov. Novej\xc5\xa1a ladijska Block 3 MM40 ima poleg trdogorivnega motorja \xc5\xa1e turboreaktivni, ki pove\xc4\x8da doseg na 180 kilometrov.'